CELEX: 62015CN0457
Language: et
Date: 2015-08-28 00:00:00
Title: Kohtuasi C-457/15: Eelotsusetaotlus, mille on esitanud Verwaltungsgericht Berlin (Saksamaa) 28. augustil 2015 – Vattenfall Europe Generation AG versus Saksamaa Liitvabariik

30.11.2015   
            
            
               ET
            
            
               Euroopa Liidu Teataja
            
            
               C 398/14
            
         Eelotsusetaotlus, mille on esitanud Verwaltungsgericht Berlin (Saksamaa) 28. augustil 2015 – Vattenfall Europe Generation AG versus Saksamaa Liitvabariik
   (Kohtuasi C-457/15)
   (2015/C 398/18)
   Kohtumenetluse keel: saksa
   
      Eelotsusetaotluse esitanud kohus
   
   Verwaltungsgericht Berlin
   
      Põhikohtuasja pooled
   
   
      Kaebaja: Vattenfall Europe Generation AG
   
      Vastustaja: Saksamaa Liitvabariik
   
   
      Eelotsuse küsimused
   
   
               1.
            
            
               Kas asjaolust, et direktiivi 2003/87/EÜ (1) I lisas on loetletud „tegevusalad kütuste põletamiseks käitistes, mille summaarne nimisoojusvõimsus on üle 20 MW”, tuleneb, et elektrienergiat tootva käitise suhtes on kasvuhoonegaaside lubatud heitkoguse ühikutega kauplemise süsteem (edaspidi „heitkogustega kauplemise süsteem”) kohaldatav juba alates ajast, mil käitis paiskab esmakordselt õhku kasvuhoonegaase, ja seega isegi enne elektrienergia tootmisega alustamist?
            
         
               2.
            
            
               Kui vastus esimesele küsimusele on eitav:
               Kas komisjoni 27. aprilli 2011. aasta otsuse (2011/278/EL) (2) artikli 19 lõiget 2 tuleb tõlgendada nii, et kasvuhoonegaaside heitega, mis tekib esmakordselt juba käitise rajamise etapis enne seda, kui direktiivi 2003/87/EÜ I lisas viidatud käitis on alustanud tavavõimsusega tegevust, kaasneb käitise käitaja aruandluskohustus ja kasvuhoonegaaside lubatud heitkoguse ühikute tagastamise kohustus?
            
         
               3.
            
            
               Kui vastus teisele küsimusele on jaatav:
               Kas komisjoni 27. aprilli 2011. aasta otsuse (2011/278/EL) artikli 19 lõiget 2 tuleb tõlgendada nii, et see ei luba kohaldada viidatud sätet üle võtva Zuteilungsverordnung 2020 (heitkoguste riiklik jaotuskava aastani 2020) § 18 lõiget 4 elektrienergiat tootvatele käitistele seoses aja kindlaksmääramisega, millest alates muutub heitkogustega kauplemise süsteem käitise suhtes kohaldatavaks?
            
         
      (1)  Euroopa Parlamendi ja nõukogu 13. oktoobri 2003. aasta direktiiv 2003/87/EÜ, millega luuakse ühenduses kasvuhoonegaaside saastekvootidega kauplemise süsteem ja muudetakse nõukogu direktiivi 96/61/EÜ (ELT L 275, lk 32, ELT eriväljaanne 15/07 lk 631).
   
      (2)  Komisjoni 27. aprilli 2011. aasta otsus, millega määratakse kindlaks kogu liitu hõlmavad üleminekueeskirjad Euroopa Parlamendi ja nõukogu direktiivi 2003/87/EÜ artikli 10a kohaste tasuta saastekvootide ühtlustatud eraldamiseks (teatavaks tehtud numbri K(2011) 2772 all) (ELT L 130, lk 1).